Носиони се разбра с Чикаго за нов контракт - НБА - Sportal.bg
Носиони се разбра с Чикаго за нов контракт
07 юли 2007 | 11:37
Аржентинският национал Андрес Носиони се договори с ръководството на Чикаго Булс за нов петгодишен договор с опция за шеста, съобщава АП.
Новото споразумение не може да стане факт преди 11 юли откогато могат да бъдат подписвани договори със свободните агенти. Според "Чикаго Трибюн" новият контракт на аржентинеца е на стойност е 38 милиона долара.
Носиони премина в НБА и подписа договор с "Биковете" на 11 август 2004 година. През последния сезон той правеше средно по 14,1 точки и 5,7 борби на среща.